
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏28 במאי 2015
י' בסיון, תשע"ג
מכרז מס' 8/4.2015 : מתן שירותי אחזקה, ניקיון, גינון והדברה למרכז הדרכה של משרד החינוך בחיפה
הבהרה מספר 1
1. כללי

1. המועד האחרון להגשת הצעות למכרז שבנדון הינו 8.6.2015 שעה 11:00.
2. הובהרו לכל המשתתפים במפגש קבלנים דרישות הסף וחשיבות העמידה בהן.

3. במכרז זה אין דרישה מהמציעים המגישים הצעה לשלם דמי השתתפות. 

4. נוסח ערבות הבנקאית/ערבות חברת הביטוח חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

5. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
6. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

7. בנספח מספר 2 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
8. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

9. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


10. ההשתתפות במפגש קבלנים הינה חובה, לפיכך לא יוכלו להגיש הצעות גופים אשר נציגיהם לא השתתפו במפגש.
אם המציע יתקל בשאלה בעלת חשיבות, במהלך הכנת הצעתו, לאחר מועד המפגש, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
11. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

12. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 2 - הגורמים אליהם מופנה המכרז (דרישות סף)
בסעיף 2.4 מפורטים תנאי התקשרות להגשת הצעה, לרבות התייחסות מי מהגופים (המוביל והמתקשר) צריכים לעמוד בדרישות המפורטות בסעיף 2.3.
3. פרק 4 – תיאור הפרויקט והיקפו
1. אחת לשנה על הקבלן להעביר למשרד אישור מטעם הרשות הארצית לכבאות והצלה המעיד על ביצוע ביקורת השנתית ותיקון כל הליקויים שנמצאו בביקורת.
2. סעיף 4.4, עמוד 8

כאמור בסעיף זה במכרז, במסגרת הפעילויות המתבצעות במרכז מגיעים בממוצע כ- 80-100 משתלמים או מבקרים ליום. 

למען הסר ספק, המבקרים או המשתלמים יכולים להיות מורים ו/או תלמידים.
4. פרק 5 – תפקידי הקבלן בביצוע העבודה
1. סעיפים 5.6.2 ו- 5.6.3, עמוד 20
(1) שעות ההעסקה של העובדים תהיינה בכל מקרה עפ"י ובכפוף לכל דין ובכלל זה בכל הנוגע להעסקת עובד הניקיון משעות הבוקר לביצוע עבודות ניקיון אחה"צ.

למען הסר ספק, מספר עובדי הניקיון שעל הקבלן להפעיל הינו כמוגדר בסעיף 6.15.4 במכרז.

(2) כאמור בהערה בסעיף זה במכרז, אם בבוקר שלמחרת יום הניקוי, יודיע המזמין לקבלן כי באתר או בחלקו לא בוצעו שרותי הניקיון כלל או לא בוצעו כראוי, או חסרים חומרים במתקנים, יידרש הקבלן לשלוח מייד (תוך 15 דקות מקבלת ההודעה הטלפונית) עובד/ים מטעמו לביצוע השירותים ולהשלמת החסר בחומרים.
2. סעיף 5.6.10, עמוד 24
על הקבלן לספק על חשבונו את כל החומרים והחומרים המתכלים הנדרשים והמפורטים בסעיף זה במכרז וזאת בהתאמה לכמות האנשים הנמצאת בבניין כאמור במכרז.

3. סעיף 5.6.11, עמוד 24
הקבלן ירכוש על חשבונו וישתמש בכל כלי העבודה הנדרשים לביצוע העבודות המפורטות במכרז, כולל בהצעת המחיר, ובין היתר באלה המפורטים בסעיף זה במכרז.
5. פרק 13 – מבנה ותכולת ההצעה
סעיף 13.1, עמוד 48

על המציע להגיש הצעת מחיר לכל המרכיבים הנדרשים והמפורטים בסעיף זה במכרז.
למען הסר ספק, כאמור במכרז, הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.

כמו כן, לתשומת לב המציע, יש לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

6. נספח מספר 4 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 11 – נתוני עובד אחזקה המיועד – יש לפרט את ניסיונו של עובד אחזקה המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
5. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

